بندانگشتی|300x300پیکسل|برلین، نوادا اوستانینده بیر بوش‌کند دیر بندانگشتی|300x300پیکسل|پلیموت، مونتسرات دا بیر سیاسی محدوده نین "باشکند"ی ساییلان "بوش‌کند" دیر. بوش‌کند ، یا روحلار کندی (اینگیلیسجه. Ghost town، آنادولو تورکجه سی. Hayalet kasaba، فارسجا. شهر متروکه) ایقتیصاد، سیاست، ساواشما، قیتلیق و آؽری طبیعی ایتفاقلارا  گؤره بوتون اهالیسی کؤچموش و بوشالدیلان بیر کند، شهر و یا تیکینتیلر بؤلومونه دئییلیر. شهرلرین بوشالماسینین آیری اهمیتلی سبب‌لری کیمی کوتلَوی مریضلیک‌لری میثال گؤسترمک اولار. تئرمین کیمی اهالی‌نین سایی کوتلوی شکیلده آزالان شهرلره ده عایید ائدیلیر. اصیل بوش‌کند یئرلی اهالی طرفین‌دن تامامیله بوشالدیلمیش شهرلردیر. بونا مثال اولاراق، کالیفورنیا داکی بودی شهرینی، یا مونتانا اوستانینده یئرلشن باناک و ایتالیا داکی کراکو شهرینی گؤسترمک اولار. چاغداش عصرده بوش‌کندلر  توریست‌لرین ان چوخ زیارت ائتدیک‌لری یئرلردن‌دیر. آنجاق بعضی شهرلره گیرمک خطرلی، حتی یاسالارا قارشی حیساب اولونور. بونلارا مثال اولاراق اوکراین اراضیسنده یئرلشن چرنوبیل و یا پریپیات شهرلرینی گؤسترمک اولار.